CELEX: E2011P0014
Language: sk
Date: 2011-10-19 00:00:00
Title: Žaloba spoločnosti Schenker z  19. októbra 2011 proti Dozornému orgánu EZVO (Vec E-14/11)

22.12.2011   
            
            
               SK
            
            
               Úradný vestník Európskej únie
            
            
               C 374/16
            
         Žaloba spoločnosti Schenker z 19. októbra 2011 proti Dozornému orgánu EZVO
   (Vec E-14/11)
   2011/C 374/11
   Spoločnosť Schenker North AB, Schenker Privpak AB a Schenker Privpak AS (pod spoločným názvom „DB Schenker“), ktorú zastupuje advokát Jon Midthjell, Advokatfirmaet Midthjell AS, Grev Wedels plass 5, 0151 Oslo, Nórsko, podala 19. októbra 2011 na Súd EZVO žalobu proti Dozornému orgánu EZVO.
   Žalobca žiada Súd EZVO, aby:
   
               1.
            
            
               zrušil napadnuté uznesenie v časti, kde zamieta prístup k inšpekčným dokumentom vo veci č. 34250 (Norway Post/Privpak);
            
         
               2.
            
            
               nariadil odporcovi a ďalším účastníkom úhradu súdnych trov.
            
         
      Právna a skutková podstata veci a právne odôvodnenie:
   
   
               —
            
            
               Žalobca, skupina DB Schenker, tvorená spoločnosťami Schenker North AB, Schenker Privpak AB a Schenker Privpak AS. Predmetom činnosti tejto skupiny je medzinárodná špedičná preprava a logistika a jej vlastníkom je spoločnosť Deutsche Bahn, AG. Spoločnosť Schenker North AB spolu s dcérskymi spoločnosťami Schenker Privpak AS a Schenker Privpak AB (pod spoločným názvom „DB Schenker“) vykonávajú podnikateľské aktivity v oblasti cestnej, lodnej a železničnej dopravy v Nórsku, Švédsku a Dánsku.
            
         
               —
            
            
               Dozorný orgán EZVO prijal dňa 14. júla 2010 rozhodnutie vo veci č. 34250 (Norway Post/Privpak) na základe zistení, že spoločnosť Norway Post v období rokov 2000 – 2006 zneužila svoje dominantné postavenie na trhu balíkových služieb medzi podnikom a spotrebiteľom. Žalobca právne vymáha škody zapríčinené porušovaním práv spoločnosťou Norway Post. Žalobca podal dňa 3. augusta 2010 žiadosť o prístup k dokumentom podľa Pravidiel prístupu k dokumentom (RAD), stanovených rozhodnutím Dozorného orgánu EZVO 27. júna 2008,
            
         
               —
            
            
               Listom z dňa 16. augusta 2011 Dozorný orgán EZVO zamietol žiadosť žalobcu o prístup k dokumentom zhromaždeným počas vyšetrovania v budovách spoločnosti Norway Post medzi 21. a 24. júnom 2004. Žalobca sa bude snažiť napadnúť toto zamietnutie podľa článku 36 SCA.
            
         Žalobca tvrdí, že Dozorný orgán EZVO porušil právo spoločnosti DB Schenker mať prístup k dokumentom podľa článku 2 ods. 1 RAD,
   
               —
            
            
               protiprávnym uplatnením výnimky v článku 4 ods. 1 písm. b) RAD v súvislosti so súkromnou a osobnou integritou,
            
         
               —
            
            
               protiprávnym uplatnením výnimiek v článku 4 ods. 2 RAD v súvislosti s obchodnými záujmami, inšpekciami a vyšetrovaniami a prevážením verejného záujmu na sprístupnení dokumentov, a zároveň tvrdí,
            
         
               —
            
            
               že porušil právo na čiastočný prístup k dokumentom podľa článku 4 ods. 6 RAD.